Grupo de Axitación Social (GAS): Acción indíxena en Baiona contra o xenocidio do "descubrimento" [04.03.06]\nAcción indíxena en Baiona contra o xenocidio do "descubrimento" [04.03.06]\nCon motivo da feria medieval da "Arribada de Baiona", varios colectivos decidimos facer unha acción que chamase á reflexión sobre o que supuso a conquista de América e o colonialismo económico que todavía perdura. Fumos o GAIM e Ateneo Libertario Lume Negro, Asemblea Anti-Imperialista, GAS e COSAL.\nÁs cinco da tarde do sábado 4 de marzo, unha vintena de indíxenas encadeadas e vixiadas por dous soldados do imperio conquistador de América e por un bispo moi preocupado pola salvación das súas almas pero pouco polo seu benestar terrenal, fixeron a travesía a pe desde Sabarís ate Baiona (onde se celebraba a Arribada da carabela “Pinta” a este porto fai cinco séculos http://www.baiona.org/?60005,1).\nUnha vez chegadas a Baiona, a comitiva percorreu as ateigadas rúas sorteando á “nobreza local” e os postos de comida e artesanía, para unha vez na praza do Concello, proceder á venda das indíxenas como escravas entre as persoas asistentes.\nTras un novo percorrido pola rúas do casco histórico de Baiona, voltamos á debandita praza do Concello para ler o comunicado do acto:\nXENOCIDIO, ESCRAVITUDE, RESISTENCIA\nA Arribada: o 1 de marzo de 1493, a Pinta chega ás praias de Baiona. Pinzón e os seus mariñeiros traen mostras do Novo Mundo. Tesouros, millo, cacatúas..., e indios.\nMercadorías e animais para o saqueo. Comeza daquela a gran orxía do nacente capitalismo: 90 millóns de indíxenas serán escravizados e exterminados coa bendición da Igrexa. Do millón largo de persoas que viven en Nicaragua a comezos do século XVI, só 10 mil quedaban 60 anos máis tarde. Os indios son cazados e exportados para traballar ata morrer nas minas de mercurio de Huancavelica, nas de prata de Potosí.\nAs epidemias provocadas por enfermidades levadas de España completan o holocausto. O historiador López de Gomara dicía que naqueles tempos os homes de Nicaragua “no dormían con sus mujeres para que no pariesen esclavos de españoles.”\nAs poboacións orixinarias de Cuba, Haití e outras foron aniquiladas do mesmo xeito e relevadas por africanos. 20 millóns de homes e mulleres sacados á forza do continente negro e vendidos en América como animais de traballo. Tanta dor, tanta riqueza arrincada a punta de cruz e espada só para financiar inútiles guerras de cen anos en Europa, para que a Corte española e os podentes da aristocracia e a Igrexa vivisen a todo luxo.\n513 anos despois, a Arribada continúa. Cargamentos de traballadores americanos, africanos, asiáticos desembarcan nas pateras da escravitude moderna; grandes empresas españolas implántanse en América Latina para saquear as súas riquezas. O xenocidio e a opresión continúan; pero novas ondas de resistencia que reclaman o noso apoio érguense para barrer da pachamama este capitalismo final, tanto máis sanguinario canto máis decadente.\nGrupo de Apoio ás Indíxenas Magonistas e Ateneo Libertario Lume Negro -Assemblea Anti-Imperialista-Grupo Axitación Social-COmites de Solidariedade con América Latina.\nProba da violencia do “descubrimento de América” foi o cadáver indíxena que a comitiva transportou durante toda a tarde, ademais repartíronse mil panfletos e berráronse lemas como: “Os descubridores, son uns xenocidas”, “Alerta, Alerta que camina, a loita antiimperialista en América Latina” “A festa da arribada, celebra unha matanza”, etc.\n+ Fotos en: http://galiza.indymedia.org/pt/2006/03/6394.shtml


A Xunta tamén solicitara plans de sustentabilidade para Ourense termal e A Mariña lucense, que non foron aprobados\nGalicia contará con dous plans de sustentabilidade turística para a Ribeira Sacra e Santiago de Compostela tras a súa aprobación na Conferencia Sectorial de Turismo celebrada esta semana co Goberno Central a que tamén asistiron representantes do resto de comunidades autónomas e a ministra de Industria, Comercio e Turismo, Reyes Maroto.\nEstes plans, que teñen como fin promover accións de promoción nestes destinos e mellorar a súa competitividade, foron unha das medidas acordadas o pasado xuño, na propia Conferencia Sectorial, para reactivar e dinamizar o sector. Dentro desta iniciativa, a Xunta propuxo un total de catro plans: o de Santiago de Compostela e a Ribeira Sacra, que foron aprobados; e outros dous para Ourense Termal ?relativo a distintos concellos da provincia ourensá- e A Mariña Lucense. No entanto, e a pesar da intención do Goberno autonómico de cofinanciar o catro proxectos, o Goberno Central só aprobou dous.\nO programa de Plans de sustentabilidade turística divídese en dous tipos, destinados a destinos pioneiros e destinos do medio rural ou do interior. O primeiro destes plans está dirixido a resolver os problemas que presentan os destinos maduros, caracterizados pola súa demanda turística o que ás veces supón sobrecarga urbanística e ambiental, como o caso de Santiago de Compostela; e os segundos, como o da Ribeira Sacra, van dirixidos a espazos con patrimonio cultural, en espazos naturais protexidos ou en zonas costeiras pouco desenvolvidas.\nRueda valorou a aprobación de ambos os proxectos. Por unha banda, o da capital galega, “pensando no Xacobeo” e en “xestionar os fluxos turísticos” que conflúen na cidade; e doutra banda, o da Ribeira Sacra, “para seguir mellorando ese destino e conseguir esa ansiada proclamación como Patrimonio da Humanidade”.


Casa-Museo > Presentación - Casa-Museo Manuel María\nCasa-Museo > Presentación\nA Casa Museo é o espazo no que se alberga o conxunto do legado de Manuel María e, ao mesmo tempo, a sede da Fundación. Foi inaugurada o día 7 de setembro de 2013. Está concibida como un espazo físico para acoller a biblioteca, manuscritos, obxectos persoais ou calquera outro feito relacionado con Manuel María e que serva, ademais, como lugar de referencia para dar a coñecer a súa obra e figura entre o pobo galego, e en especial entre as novas xeracións.\nSupuxo a restauración dunha vivenda que é prototipo da casa chairega. Para iso o proxecto contemplou a corrección de algún dos engadidos que tivera a casa no transcurso do tempo. Deste xeito, os visitantes poderán achegarse non só a unha das figuras máis importantes da literatura galega, senón tamén a unha interesante mostra do rico patrimonio artístico-cultural da chaira luguesa.\nOs fondos que acolle a Casa Museo son de gran significación e singularidade o que lle confire unha relevancia incuestionaábel. A título indicativo enumeramos os seguintes:\nUn fondo artístico moi importante, que inclúe obras de Castelao, Urbano Lugrís, Carlos Maside, Laxeiro, Luís Seoane, Sucasas, Alfonso Abelenda, Manuel Torres, Blas Lourés, Felipe-Senén, Reimundo Patiño, Xavier Pousa, Argüelles, Balboa, Díaz Pardo, Castro Gil...\nUnha BIBLIOTECA que contén unha das mellores coleccións particulares do libro galego ou sobre Galiza desde a postguerra até a actualidade.\nNumerosos documentos manuscritos de persoas relevantes da cultura galega coas que Manuel María mantivo estreita relación: Otero Pedrayo, Celso Emilio Ferreiro, Ramón Piñeiro, Francisco Fernández del Riego...\nDiferentes coleccións de obxectos particulares de Manuel María que servirán para ambientar a propia casa.\nOs elementos convencionais das Casas Museo que achegan á obra e á figura que se referencia.\nO servizo que debe supor para os veciños e veciñas de Outeiro de Rei e arredores, o dispor dunha infraestrutura cultural no mesmo centro da vila, cun auditorio moi singular que unha capacidade aproximada de 100 persoas onde se poderán celebrar non só as actividades da Fundación senón tamén as que programen outras entidades públicas e privadas.


Os directores de Voadora e La Fura dels Baus analizarán na Cidade da Cultura os retos das artes escénicas ante o COVID-19 | Cidade da Cultura\nInicio » Os directores de Voadora e La Fura dels Baus analizarán na Cidade da Cultura os retos das artes escénicas ante o COVID-19\nOs directores de Voadora e La Fura dels Baus analizarán na Cidade da Cultura os retos das artes escénicas ante o COVID-19\nSantiago de Compostela, 20 de Maio de 2020\nA segunda sesión dos Foros #aculturasegue. Reflexións sobre a cultura na era post-COVID-19 analizará este venres 22 de maio os retos das artes escénicas no contexto actual, nun encontro virtual coa participación da directora artística e directora de escena de Voadora, Marta Pazos, e o director artístico de La Fura dels Baus, Carlus Padrissa. A actividade, dirixida a profesionais do sector cultural galego e a todo tipo de público interesado, está organizada pola Xunta de Galicia. Enmárcase no Plan de Reactivación dos sectores cultural e turístico fronte aos efectos derivados da COVID-19, promovido polo Goberno galego e poderá seguirse de balde por videoconferencia, previo rexistro en cidadedacultura.gal.\nOs Foros #aculturasegue consisten nunha serie de encontros online –en formato webinario– con especialistas procedentes de distintos campos das industrias creativas. Propóñense convidar á reflexión e á análise dos retos aos que se enfronta o sector no contexto actual de emerxencia sanitaria, e das implicacións que as medidas de contención da COVID-19 están a ter para as empresas e profesionais da cultura.\nA súa primeira entrega —celebrada a pasada semana e centrada nos desafíos da creación de contidos dixitais— congregou a máis de 300 asistentes que puideron seguir a sesión a través da rede.\nOs retos do sector das artes escénicas\nAs artes escénicas centrarán o segundo diálogo do ciclo que chega o vindeiro venres 22 de maio conducido pola comisaria do Xacobeo 2021, Cecilia Pereira, e que contará con dous participantes de longa e consolidada traxectoria. Dunha banda, Carlus Padrissa (Balsareny, 1959), un dos directores artísticos de La Fura dels Baus, que forxou obras como Accions (1984), Suz/O/Suz (1985), Tier Mon (1988) ou Noun (1990), que consolidaron o traballo da compañía. Impulsor da participación do grupo na cerimonia de apertura dos Xogos Olímpicos de Barcelona de 1992, conta cun amplo abano de aclamadas postas en escena de óperas na súa traxectoria. Capitanea tamén un dos proxectos máis ambiciosos da Fura: converter o barco Naumon nun escenario flotante de 60 metros de longo e 1.100 toneladas. Padrissa acaba ademais de crear un novo espectáculo titulado Nueva Normalidad, baseado na loita da humanidade contra a pandemia no mundo.\nEstará acompañado de Marta Pazos, (Pontevedra, 1976), directora artística e dramaturga de Voadora, compañía que se ten consolidado como unha das máis inquedas da vangarda escénica española e xunto á que desenvolve unha linguaxe propia baseada na plástica, a música, a hibridación de disciplinas e a investigación escénica constante. Licenciada en Belas Artes pola Universidade de Barcelona, dirixiu ópera e teatro para centros de produción como o Teatro Real, Teatro Lliure, Teatro Español, Centro Dramático Galego e actualmente para o Centro Dramático Nacional. A súa persoal linguaxe e a ollada plástica aplicada á escena convértena nunha das directoras máis relevantes da súa xeración. En 2019 estrea as óperas A amnesia de Clío de Fernando Buide e Je Suis Narcissite de Raquel García Tomás, que optou aos International Opera Awards como mellor estrea mundial do pasado ano. No contexto actual, está a realizar ensaios online para facer fronte á situación de distancia social imposta pola emerxencia sanitaria.\nO encontro desenvolverase a partir das 18,00 horas a través de videoconferencia e nel están convidadas a participar todas as persoas interesadas, que deberán rexistrarse, previamente e de balde, a través da web cidadedacultura.gal, onde está dispoñible toda a información sobre o encontro.\nOito sesións con profesionais do sector cultural\nOs Foros #ACULTURASEGUE. Reflexións sobre a cultura na era post-COVID-19 programan un total de oito sesións centradas en diferentes temas e problemáticas que afectan ao sector das industrias culturais e creativas, cos que a Xunta de Galicia convida a profesionais e expertos en cada materia, tanto de Galicia como de fóra da nosa Comunidade.\nAsí, ademais das artes escénicas, en vindeiros foros abordaranse por exemplo os retos aos que se enfrontan os sectores da música, das artes plásticas ou do libro na era post COVID-19, pero tamén outras cuestións como novos formatos e mercados, novas fórmulas de xestión de dispositivos culturais ou o novo perfil de consumidor e a superación da desconfianza dos e das asistentes a eventos culturais no contexto da nova situación sanitaria global.


Home pescadeRías products Black seabream\nA choupa é un peixe que posúe un corpo oval e compacto, dunha tonalidade gris-azul-prateada, con diferencias entre os máis novos e os adultos . Ten uns dentes pequenos pero moi visibles e numerosos. Pódese confundir co sargo, e para diferencialos podemos fixarnos na lixeira chepa que ten a choupa por detrás da cabeza. Outra diferencia co sargo é que carece da mancha negra que este ten onde nace a aleta pectoral. Pode chegar ós 50 centímetros de lonxitude e ós dous quilos de peso. Reprodúcese de febreiro a marzo (o macho segue á femia e prepara un niño coa aleta caudal para que a femia poña os ovos).\nVive nos fondos con penas, nos garranchos que hai a media profundidade (15-20 m) e non se achega a terra como o sargo. É bastante abundante nas nosas costas e pódese obter ó palangre ou con redes de enmalle.\nA choupa entre febreiro e maio posúe o punto adecuado de graxa para poñela á prancha, a lume lento, e unhas pinceladas de aceite de oliva. Tamén, se o tamaño llo permite, pódese asar con tomate, patacas e chícharos nunha cazola de barro, ou facela ó forno con cebola e allo; ou mesmo facerlle uns cortes ó longo do corpo e introducindo neles cachiños de touciño entrefebrado. Tamén se lle pode aplicar calquera das receitas do ollomol ou do sargo.\nFAO code: BRB\nGalician name: Choupa\nSpanish name: Chopa\nRecipes of Black seabream\nMinimum size: 23 cm


Fundación USC Deportiva: Inicio\nVerán CampUSC 2020\n[14/05/2020] Nos últimos anos, durante a segunda quincena de abril abríase a preinscrición no Verán CampUSC. Tendo en conta a extraordinaria situación que estamos vivindo neste momento, na Fundación USC estamos á expectativa das decisións que tomen as autoridades sanitarias. En calquera caso, continuamos traballando na planificación do programa valorando diferentes circunstancias en canto á data de inicio, formato, programación, número de participantes, protocolos de actuación, medidas a adoptar, etc. pero coa intención de levar a cabo este programa de conciliación se as autoridades o permiten. Recomendamos permanecer atentos á nosa páxina web para futuras informacións.\nRecomendacións de actividade física e vida activa no fogar\n[25/03/2020] A pesar da situación de confinamento podemos seguir aproveitando os beneficios da práctica de actividade física. Nesta achega, xunto a unhas pautas xerais de actuación e rutinas aconsellables durante o confinamento, atoparás catro programas de actividade física.\nActualización do Protocolo de servizo da Fundación USC Deportiva diante da situación creada polo COVID-19\n[16/03/2020] Co fin de garantizar a saúde dos usuarios e traballadores, seguindo as indicacións das autoridades sanitarias en relación ao COVID-19, o goberno estatal e a Xunta de Galicia, a Fundación adopta as seguintes medidas: 1/ Habilitación de traballo non presencial para o persoal e así evitar riscos de contaxio colectivo do equipo de traballo na sede da Fundación. 2/ A prestación de servizos deportivos a entidades, institucións, etc. queda suspendida ao 100% desde o día 14 de marzo. 3/ A sede da entidade permanecerá pechada.\nProtocolo de servizo da Fundación USC Deportiva diante da situación creada polo COVID-19\n[13/03/2020] Co fin de garantizar a saúde dos usuarios e traballadores, seguindo as indicacións das autoridades sanitarias en relación ao COVID-19, a Fundación adopta as seguintes medidas: 1/ Habilitación de traballo non presencial para o persoal e así evitar riscos de contaxio colectivo do equipo de traballo na sede da Fundación. 2/ A prestación de servizos deportivos a entidades, institucións, etc. queda suspendida ao 100% desde o día 14 de marzo.3/ Sempre haberá unha persoa de maneira presencial nas nosas oficinas para a atención telefónica.\nAprazados os cursos de formación IV Xornada Teórico-Práctica de Iniciación á Autodefensa e o Obradoiro de Kung Fu\n[12/03/2020] Seguindo as indicacións das autoridades sanitarias e deportivas de Galicia e tendo en conta a actitude preventiva que debemos manter toda a sociedade en xeral para previr a propagación do coronavirus COVID-19, a Fundación USC Deportiva apraza tanto a IV Xornada Teórico-Práctica de Iniciación á Autodefensa prevista para este sábado 14 coma o Obradoiro de Kung Fu programado para o sábado 28 de marzo. Nas vindeiras semanas comunicaranse as novas datas.\nAtletismo: O club USC na Gala Circuíto Deputación e no Campionato de Galicia Sub 16 en Pista Cuberta\n[09/03/2020] O Pazo de Mariñán (Abegondo) acolleu, o venres 6, a Gala do VII Circuíto de Carreiras da Deputación da Coruña na que a atleta do club USC Lucía Taboada Codesido recibiu o galardón como gañadora femenina da categoría sub 10 (benxamín). Ademais o sábado 7 desputouse, na pista cuberta de Expourense, o Campionato de Galicia Sub 16.\nCompeticións do Club USC\n[06/03/2020] Esta fin de semana, o Club USC ten citas co fútbol veterano, o xadrez, o tenis e a natación.\nSeis combinados da USC nos Campionatos Galegos Universitarios de Deportes Colectivos\n[06/03/2020] Onte, xoves 5 de marzo, celebrouse en Pontevedra o XXIII Campionato Galego Universitario de Deportes Colectivos entre as universidades de Vigo, A Coruña e Santiago de Compostela con competicións nas categorías masculinas e femininas de baloncesto, balonmán, fútbol, fútbol sala, rugbi 7 e voleibol para decidir quen vai representar a Galicia na fase final do Campionato de España Universitario. Competiron un total de 35 equipos formados por 500 alumnos e alumnas das tres universidades galegas.\nCompeticións do Club USC na fin de semana\n[27/02/2020] Na fin de semana de tránsito de febreiro a marzo, o Club USC suma citas de competición co fútbol, o xadrez e o tenis.\n[21/02/2020] O XXXI Campionato de Galicia Máster de Atletismo en Pista Cuberta e a terceira xornada da Liga Galega Máster de Natación compoñen a axenda de competicións do Club USC na fin de semana do domingo de Entroido.\nRutas de sendeirismo do mes de marzo\nPrograma de oito semanas para a redución de estrés. Sistemas de adestramento en mindfulness e meditación\nObradoiro de Kung fu\nIV Xornada teórico-práctica de iniciación á autodefensa\nProximamente se incluirán novos eventos\nPublicado en 2008, Eloxio da bicicleta é definido por Marc Auge como «unha reflexión sobre á lembranza, ao mito e á utopía» como distintas caras da realidade que se constrúe ao redor da bicicleta, o cicloturismo e o ciclismo desde a posguerra europea ao mundo actual.\nLigazóns de información oficial sobre o COVID-19


Publicado por : Adycto 2 de xuño de 2006\nVieiros viu a luz un 24 de febreiro de 1996, data que coincidía co aniversario do nacemento de Rosalía de Castro e da primeira emisión da Radio Galega. O traballo de deseño e elaboración comezara contra a primavera de 1995, cando a internet galega se reducía aos primeiros experimentos da Universidade de Santiago e a media ducia de webs persoais.O novo espacio, que tomou o nome da desaparecida revista do Padroado da Cultura Galega en México, concibiuse nun primeiro momento coma un índice de recursos de interese para Galicia, inspirándose nos proxectos que se estaban a desenvolver nos Estados Unidos (só uns meses antes nacera o Yahoo!). Nacía así o primeiro directorio da rede galega, que axiña ampliaría os seus horizontes coa elaboración de contidos propios.\nHoxe en día, Vieiros é a principal referencia informativa da rede en galego. O seu despegue producíuse, de xeito espectacular, coa catátrofe do Prestiege, que triplicou o seu número de lectores diarios. Por estes e outros motivos-o principal que está moi ben- Xornalaberto inclúe, desde hoxe, un enlace a este importate medio de comunicación galego. Dade un volta pola súa páxina e desfrutádeo.


A Fraga dos Mouros: O Navia en terras de Burón\nDende logo, a foto vale un imperio. Noraboa por esta viaxe a unha terra tan particular, e tan descoñecida pola meirande parte dos galegos.\n19:00 do 29 de xaneiro de 2012\nEstiven nesas terras xa dúas veces e foi fascinante. Saúde e apertas, Miro\n21:55 do 30 de xaneiro de 2012\nFoi unha viaxe magnífica da que gardo un especial recordo. Terras ceibes, naturais e paradisíacas. Moitas grazas polos vosos comentarios, -mestres e compañeiros-, e por estáredes sempre aí. Unha forte aperta ós dous!\n10:17 do 31 de xaneiro de 2012


10 preguntas "¿Quere" sucio e revelador! - Flirt | Mash\n10 sucio “¿Quere preguntas que precisa preguntar!\nÁs veces a súa relación e a súa vida sexual pode chegar a ser aburrida e rutineira. Pode facilmente escapar do aburrimento xogando a un xogo – a versión “sucia” do xogo, “¿Quere”.\n“¿Quere” é un xogo onde solicitas ás túas preguntas que sempre teñen dúas posibles respostas. Cada pregunta ten o formato básico de ‘prefire facer isto ou facelo?’\nAs preguntas xeralmente levan a conversas e revelan moito sobre a persoa que responde. E é o pracer do xogo. Podes facer calquera tipo de pregunta no xogo que che gustaría, incluíndo cuestións sexuais ou sucias. . Preguntas de compra “Prefire” axuda engadir emoción á súa vida sexual\nAquí están 10 sucio “Prefire” Cuestións para preguntar ao seu home e por que eles funcionan:\n¿Prefire escoller nunca para abrazarme ou nunca bicarlle?\nCuddling e bicos son excelentes formas de mostrar a emoción e esta pregunta sucia que prefire permítelle saber que prefire o que prefire o seu tipo.\nUn abrazo permite que o teu rapaz saiba que estás alí para el e gústache. Un abrazo permítelle a dúas unha excelente forma de conectarse entre si. Se tivese un día estresante e necesita descomprimir e calmar, unha longa sesión de abrazo con vostede pode proporcionarlle. Un bo premio pode facer que o seu tipo se sinta quente e borroso e ambos están xuntos.\nOs meus consellos máis poderosos e consellos sexuais non están neste sitio. Se queres acceder a el e dar ao teu home a partir dos orgasmos arqueados, rizado e gritando que o manterán obsesionado sexualmente contigo, entón podes aprender estas técnicas secretas sexuais no meu boletín informativo privado e discreto. Tamén aprenderás os 5 erros perigosos que arruinarán a túa vida sexual e a túa relación. Chegar aquí.\nUn bico é a miúdo máis sexual que un abrazo e pode ser un preludio ao sexo. Os nenos tamén son un camiño para vostede e para o seu home crear ligazóns e aliviar o estrés. Un bo bico debería durar polo menos 15 segundos. Se o teu rapaz elixe o bico máis que o abrazo, probablemente quere bicarlle polo menos unha vez ao día. Os nenos adoitan pasar por alto cando as parellas estiveron xuntas por algún tempo, polo que se o seu home optou por bicar, el quere traer novela.\nCheck-out Esta guía de vídeo para perfeccionar o seu talento para bicar .\nPrefire ter relacións sexuais coas luces activadas ou desactivadas?\nO seu tipo probablemente responderá “coas luces”. Pero vai adiante e pregúntalle isto sucio, prefire facer preguntas. Quizais teñas relacións sexuais coas luces e esta pregunta podería levar a cambiar este comportamento.\nOs homes aprecian a experiencia visual cando fan amor. Se o teu home respondeu que quería ter relacións sexuais coas luces iluminadas, el quere ver o teu corpo. Non se centrará nas imperfeccións que poida ter como puideses. Estará emocionado de miralo e ver o que está a facer. E non lle gustará nada máis que ver o seu pracer mentres fai o amor.\nO sexo coas luces iluminadas non significa necesariamente un proxector dirixido por ti. Podes usar as luces ou usar velas ou incluso draper o tecido na túa lámpada. Comprobe esta guía para manter a confianza co sexo.\nPrefire facer o amor pola mañá ou pola noite?\nA noite é quizais o máis importante tradicional para ter relacións sexuais, especialmente Despois de ter unha boa cita. Pero dálle a opción a un home desta pregunta sucia, e podería elixir pola mañá.\nOs mozos adoitan estar emocionados pola mañá. Os niveis de testosterona culminan despois de que os homes tivesen unha boa noite de sono e a testosterona é a hormona responsable do sexo. Ademais, a circulación sanguínea cara ao pene ocorre durante a noite, é por iso que o seu home esperta cunha erección.\nPode que non queiras facer o amor pola mañá se sempre estás groggy e sentirás definitivamente non sexy. Vaia adiante e leva uns minutos no baño para preparalo, deixe que o conduza. ¡Dormir espido tamén podería poñerte na atmosfera! O sexo da mañá é un bo momento para a posición de culler se está sempre canso. Máis sobre iso aquí.\nResponder o cuestionario: fago boas (ou malas) mamadas?\nPrema aquí para responder a nosa proba rápida (e increíblemente precisa) “Blow Job Sketill Hability” e descubrir se realmente lle gusta As túas mamadas …\nPrefire estar arriba ou abaixo?\nÉ unha boa pregunta sucia “prefires” pedir para preguntar cales son as súas posicións sexuais.\nSe elixiu a parte superior, aquí tes algunhas posicións que che gustaría probar con vostede:\nMisionero: os homes adoran esta posición porque controlan.\nDoggy estilo: Os homes tamén controlan esta posición. E o doggystyle permítelle ir máis lonxe do que pode coa posición misionera.\nculler: a culler é unha boa posición cando aínda está canso de durmir e está listo para saír!\nSe elixiu a continuación, aquí tes algunhas posicións divertidas para probar:\nCowgirl: estás na parte superior e subas á vaca. É unha gran posición de usar se di que lle gusta as luces.\nCowgirl ao revés: obtén o control, que probablemente é o que quere. Escolla a continuación, pero el recibe a vista que conseguiría un estilo de perrito .\nSentado nunha cadeira: está sentado na cadeira e anda. Vostede controla, pero pode usar as mans mentres ve en forma.\nEsta guía ofrece máis dunha ducia de publicacións onde está na parte superior.\nPrefire -you Ter relacións sexuais só na sala ou noutros lugares que na sala?\nÉ comprensible se el escolle a sala desta pregunta sucia. Despois de todo, este é probablemente o lugar onde a xente máis frecuentemente ten relacións sexuais. As habitacións son cómodas e prácticas, pero isto pode levar a un sexo aburrido e rutineiro. Aquí tes algunhas formas de especificar a sala:\nObter unha boa iluminación. Ademais de desactivar as velas, pode obter lámpadas que dan a sala unha iluminación sexy e romántica ou pode obter dimmers para a súa iluminación existente.\nFai a cama sexy: use follas. Seda ou algodón suave .. Podes usar outras texturas, como almofadas de veludo (e moitas delas).\nReproducir música. Fai unha busca Lista de cancións sexy para escoitar ao facer o amor.\nSe escolle noutro lugar, sae para unha aventura. Prepárese para ter relacións sexuais en varios lugares:\nO coche – Consulte os nosos consellos nesta publicación\no xardín traseiro\no sofá da sala de estar\npor riba da roupa de secador\no counter de cociña\nun baño durante unha festa ou evento\nPrefire ter sexo romántico ou impertinente?\nQuen escolle nesta pregunta sucia “¿Prefires” pode estar quente para ti dous.\nSe o teu tipo é Romántica, aquí están formas de ter sexo romántico:\nTrae as velas, o viño e a música lenta.\nmirar aos ollos e dicirlle o que che ama e Canto che atopas sexy.\ndálle unha masaxe lenta con aceite de masaxe.\nteñen relacións sexuais nunha posición onde pode afrontar.\ncuddly despois – aquí 10 aparecen abrazos que ten que probar.\nSe o seu tipo escolle o sexo perverso, é hora de saír Xoguetes sexuais. Proba un vibrador, use esposas, pintar entre si con pintura de corpo comestible ou xogar un xogo de mesa clasificado como as deste post.\nPreferirías a bandy meus ollos ou me facer nacer os teus ollos?\nEsta pregunta sucia preocupa o control. Se quere dobrar os ollos, quere manter o control. Cando levas a cabeza, é libre de divertirse co teu corpo sen saber que esperar. Se é algo que quere probar, temos a lista despregábel na escravitude de luz!\nSe quere que se vexa cos ollos, quere que domine, mentres actúa como sometido. Dálle sexo oral deste xeito. A diferenza da cadea fai que todo sexa máis emocionante para el. Descubre estas ideas femdom, tamén!\n¿Quere mirar a xente facendo amor diante de ti ou que a xente vexa que faga amor?\nEsta pregunta sucia permítelle saber se si O teu home é máis voyeur ou un exhibicionista. Voyeur quere mirar ás persoas que teñen relacións sexuais sen que a xente o saiba. Os exhibicionistas quere expoñernos a outros.\nPode entregarse á tendencia de Voyeur do seu home despréndida diante del, masturbándose diante del ou mirando a unha webcam en directo en internet.\nDeixe-se ser tentado . Pola súa fantasía exhibicionista mirándoo desvestirse e masturbarse.\nPrefire ter só sexo anal ou sexual oral para o resto das nosas vidas?\nSe o seu tipo escolle anal Sexo, podería ser un sinal que lle gusta estar en control. O sexo anal pode parecer máis axustado, dándolle máis fricción. Podería escoller porque é algo novo para el, e é emocionante para el pensar que lle fixo vulnerable a el. Ler esta publicación antes de probar Anal por primeira vez.\nSe escolleu o sexo oral, ben, sorprendeu? Non é un segredo que os homes aman mamadas. Poden relaxarse e sentir sentindo. O teu home pode parecer que che guste. E a estimulación do seu idioma non é algo que pode obter con relacións sexuais ou sexo anal.\npreferirías ter un trío comigo e outra muller ou a min e outro home?\nSe elixe un trío con outra muller, podería aproveitar a atención extra que chega por ter relacións sexuais con dúas mulleres á vez, e podería amar vostede e outra muller que se divertía.\nse El escolle un trío con vostede e outro home, podería amar vostede ollar con outro home, ou podería ter curiosidade por estar con outro home home mentres mira.\no A gran cousa de xogar xogos é a súa sinxeleza e pracer, pero tamén o seu poder para mellorar a súa relación.\nCando xoga o xogo que prefire, comece con preguntas domesticadas, expandir as cousas máis sucias. Aprenderás cousas novas sobre o teu tipo, mentres se divertirá no proceso.\nVer este vídeo no traballo de golpe\nContén unha serie de técnicas de sexo oral que darán ao teu home todos os orgasmos tremendo do corpo. Se estás interesado en aprender estas técnicas para manter o teu home adicto e dedicarse profundamente a ti, así como ter moito máis divertido na sala, entón podes querer ver o vídeo. Podes velo premendo aquí.


O “falso policía local” da Bola tiña autorización da alcaldesa para usar un vehículo municipal e “amoestar conductas incívicas”\nAsí o denuncia o BNG\nRedacción 17:08 do 28 de abril de 2021\n“A alcaldesa da Bola, Teresa Barge, ocultou que o home que se fixo pasar por axente de policía local -presentándose diante da veciñanza en condición de axente municipal e vestindo un uniforme falso, e que ademais utilizou o vehículo municipal de Protección Civil, fora autorizado pola alcaldía pola alcaldía a realizar funcións como “voluntario de protección civil” e a recibir unha compensación económica polos traslados desde Ourense, nun decreto que Teresa Barge asinou o 11 de marzo pasado”.\nAsí o denuncia o BNG da Bola, que mantén que os datos da persoa á que fai referencia o decreto do 11 de marzo coinciden cos da persoa que se presentou diante da veciñanza da Bola e mesmo acabou sendo interrogada pola Garda Civil como protagonista do caso do "falso policía local". “A alcaldesa asinou ese decreto uns días antes de que os medios de comunicación desen ampla cobertura o do caso do "falso policía municipal" que deixou moi mala imaxe do Concello da Bola”.\nEn abril, nunha resposta ás preguntas rexistradas polo BNG da Bola para tratar de determinar a responsabilidade da rexedora no asunto, Teresa Barge (PP), denuncian os nacionalistas, ocultou que o decreto no que autorizaba esta persoa, entre outras cousas, a “amoestar verbalmente” conductas “incívicas” e “pórse en contacto con outros servizos de seguridade públicos ou privados”, así como a “comunicar ás administracións pertinentes o uso deficitario de equipamentos e instalacións”.\nNese decreto da alcaldía, o Concello da Bola comprometeuse con esta persoa -presentado como voluntario da agrupación de protección civil da Bola e coa “titulación necesaria”, con referencia expresa á de “auxiliar de policía local”, título que non existe- a un “pago por desprazamento” desde Ourense “por cada un dos días que realice tal desprazamento, ao ser requerida a súa colaboración”. E tamén se lle autoriza “aol uso e condución do coche oficial de protección civil”.\nO BNG advirte que a ocultación de información por parte da alcaldesa engade un elemento de irresponsabilidade a esta situación. As nacionalistas solicitarán da alcaldesa información sobre os pagos realizados a esta persoa por parte do Concello segundo as condicións que se avanzan no decreto. E interpelarán á secretaría e á intervención do Concello da Bola sobre a legalidade do proceder da alcaldesa.\nTamén solicitarán da alcaldesa información sobre as dúas actuacións ás que fixo referencia na súa resposta por escrito ao BNG, na que asegurou que encargara “simultaneamente” un informe xurídico e o subministro dun uniforme.\nO BNG pedirá á alcaldesa explicacións públicas sobre as razóns que a levaron a solicitar ese informe, canto custou e a que empresa se lle encargou, así como cal foi a empresa á que se lle pediu o uniforme e que razóns deu para non telo enviado o Concello, segundo se xustificou Teresa Barge na resposta o BNG.\npolicía local A Bola\nO “falso policía local” da Bola tiña autorización da alcaldesa para usar un vehículo...\nO Parlamento galego expresa a súa solidariedade coa Fronte Polisario


Abegondo e Coirós comparten servizo de normalización grazas á Deputación\nA liña duplicou o seu orzamento nos últimos anos porque, segundo a vicepresidenta e responsábel da Área de Normalización Lingüística, Goretti Sanmartín Rei, considera “que o papel que desenvolven os servizos de normalización é fundamental para avanzar o proceso de normalización lingüística”.\nBetanzos tamén recibe fondos provinciais\nEntre as funcións dos Servizos de Normalización Lingüística recóllense asesorar a administración na procura do incremento do uso e prestixio da lingua, velar polo cumprimento da lexislación, emitir informes para incorporar accións normalizadoras, fomentar o uso do galego no conxunto da sociedade ou propoñer programas dinamizadores, entre outras.\nA liña súmase a outras iniciativas que teñen como obxectivo a normalización do galego desde os concellos como o programa “Lingua a escena!” da Rede Cultural da Deputación da Coruña que se convocou por vez primeira o pasado ano co obxectivo de contribuír á dinamización da lingua galega ou o Programa de promoción do uso do galego como “O galego a miña lingua propia”.\nDestinado en especial para persoal técnico dos servizos de normalización lingüística, a Deputación da Coruña promoveu o programa “Malas linguas: activando falantes para o século XXI” que chega este venres 12 de abril á sede da Deputación da Coruña cunha nova xornada que se achega á relación entre lingua e xéneros.


O Real Madrid déixase a crise en Barcelona (1-3) - NH Diario\nInicio Fútbol O Real Madrid déixase a crise en Barcelona (1-3)\nO Real Madrid déixase a crise en Barcelona (1-3)\nO Real Madrid doulle un baño de fútbol este sábado ao F.C. Barcelona no Camp Nou. Un penalti de Lenglet a Ramos desconcentra ao Barça, que sucumbe no tramo final cando atacou á desesperada con todos os dianteiros. O penalti desnortou ao Barça, que perdeu a cabeza, incapaz de asumir ese contratempo. O primeiro, aos 5 minutos, nun erro máis garrafal pero colectivo, reparouno pronto para restablecer a igualdade no marcador e recuperar o pulso. Para o segundo, aínda que tiña media hora de tempo, careceu de amorne para concentrarse de novo na faena. Sobre todo, porque os azulgranas estaban queixosos de que Martínez Munuera non fose chamado a consultas por unha de Casemiro a Messi. “Dáme igual perder por 1-2 que por 1-3”, admitiu logo Koeman da súa tardía e vehemente intervención.\nArtigo anteriorA Laracha acollerá un obradoiro de apoio a coidadoras de persoas dependentes no medio rural\nArtigo seguinteFalece ao cravárselle unha peza de ferro na cabeza mentres rozaba o monte


Nigrán abre o prazo de inscrición para o roteiro por Monteferro - ValmiñorTV\nInicioGALEGONigrán abre o prazo de inscrición para o roteiro por Monteferro\nO Concello de Nigrán e o festival Vive Nigrán arrancan este mércores 14 de xullo coas actividades paralelas ao festival cun roteiro guiado por Monteferro con saída ás 19:00 horas desde o Monumento á Mariña Universal. Este é para persoas con entrada ao festival pero tamén se reservan dez prazas para persoas que non dispoñan das mesmas e se inscriban en oficinaturismo@nigran.org indicando os datos dos participantes (nome, apelidos e teléfono), sendo este martes 13 de xullo ás 14:00 horas a data límite para inscribirse. Adicionalmente, o Concello de Nigrán ofrecerá diferentes roteiros todos os mércores de xullo en horario matinal e vespertino alternativamente cada semana.\nNoel Martín sobe ao Vigo-Rías Baixas ao podio dos Xogos Paralímpicos\n“Aínda non nolo cremos”, indicaba Noel Martín nada máis baixarse do tándem no circuíto de velocidade Fuji Speedway. O corredor do Vigo-Rías Baixas e o seu compañeiro Christian Venge acababan de darlle a España unha […]\nA parroquia gondomareña de Peitieiros celebra este fin de semana as festas na honra de San Miguel. O venres 28 de setembro a verbena nocturna estará amenizada polo grupo Ritmo e a orquestra Anduriña. O […]


Provincia - Wikipedia, a enciclopedia libre\nentidad territorial (administrativa) dentro dun país ou estado\nEste termo utilízase con características diferentes segundo os países e as épocas históricas. Polo tanto, unha provincia abrangue realidades de organización territorial diversas.\nNos países de lingua romance, como España, Italia e Francia, o termo provincia aplicouse a unidades administrativas importantes só inferiores ós reinos. No Imperio español, correspondía a divisións territoriais, que tamé\nn adoitaban chamarse correxementos, por ser xurisdicións dun correxedor. Logo das reformas borbónicas, a provincia correspondía a divisións territoriais controladas por un gobernador-intendente. Tamén se adoitaban chamar intendencias por ser xurisdición dun gobernador-intendente no caso do Vicerreinado do Río da Prata.\nArtigo principal: Provincias de España\nA provincia introducíuse como división administrativa no Imperio Romano, pasando logo o concepto ó reino visigodo, e sendo recuperado polos reinos cristiáns. Dende entón é unha constante na organización territorial. A división actual parte de 1833, cando o Secretrio de Fomento (equivalente ós actuais ministros) Javier de Burgos impulsou o decreto coñecido co seu nome. A constitución de 1978 consagrou esa división, coa provincia como entidade composta pola agrupación municipal, con personlidade xurídica propia. Só cunha lei aprobda polas Cortes Xerais é posible modificar a súa denominación ou capitalidade, necesitando unha lei orgánica para variar os seus límites.\nTraído desde «https://gl.wikipedia.org/w/index.php?title=Provincia&oldid=6003464»\nÚltima edición o 28 de febreiro de 2022 ás 15:12\nA última edición desta páxina foi o 28 de febreiro de 2022 ás 15:12.


O acto de inauguración, celebrado onte pola mañá, incluíu unha visita guiada pola exposición | daniel alexandre\nRedacción | domingo, 13 de septiembre de 2020, 08:48\nLevar a arte contemporánea galega a contornos rurais, deslocalizala das grandes urbes e, sobre todo, explorar co público interesado o que para os impulsores da cita significa a mesma: “a posibilidade de abrir novas ventás a través das que poder reflexionar sobre o noso contexto, compartir incertidumes e xerar pensamento”.\nBaixo esta filosofía regresou onte a San Sadurniño unha nova edición de “Arte Ambulante”, iniciativa impulsada pola asociación de artistas profesionais de toda Galicia A Colectiva e que inclúe unha exposición e dous obradoiros. A mostra, inaugurada onte pola mañá no Concello, reúne obras de varios autores e disciplinas: Eugenia Cuéllar e Juan de la Colina (pintura); Jesús Caballero e David Catá (fotografía); Iria do Castelo e Mauro Trastoy (escultura); Félix Fernández e Belén Montero (vídeo); e Cillas Rodríguez e Ana Cabanes (instalación).\nA apertura da mesma foi acompañada dunha visita guiada –con inscrición previa– que volverá repetirse o sábado 26 desde mes, último día da mostra. Ata esa data as persoas interesadas en visitala poderán facelo en horario de 8.30 a 14.30 horas, de luns a venres. Tamén onte deu comezo, pola tarde, o primeiro dos obradoiros asociados a este proxecto financiado pola Deputación da Coruña. Trátase dunha actividade de fotografía de gran formato impartida polo experto Jesús Caballero e que se prolongará durante esta mañá no castelo de Naraío.\nXa no mes de outubro, os días 19 e 20, será a quenda para o taller “Danza Sansa”, coordinado pola realizadora Belén Montero. Ofértanse doce prazas para maiores de oito anos e as inscricións hai que facelas chamando ao teléfono 981 490 027 en horario de mañá ou enviando un correo a agustin.perez@sansadurnino.gal.


O deporte nacional do goberno de Pérez e Prado: máster en botar a culpa aos demáis :: Popularesmelide\nO deporte nacional do goberno de Pérez e Prado: máster en botar a culpa aos demáis\nO goberno local (AM-PSOE) leva no posto 74 días e o mellor que saben facer ata a data é a práctica dun deporte moi de moda neste país: teñen un máster cum laude de botar a culpa aos demáis, neste caso como é obvio, referímonos ao goberno saínte, ao goberno do PP. O concelleiro de deportes de Pérez, o socialista J.Antonio Prado, tomou a peito a súa carteira de "deportes" ao ser número un nesta disciplina deportiva da enciclopedia das banalidades políticas. Sen embargo, é curioso que non se deña conta que agora el forma parte do executivo que pode poñer en marcha as solucións que el mesmo argumentaba cando se sentaba na oposición. Véxamos.\nA última das polémicas que arrecia ao redor do concelleiro de deportes, ou alcalde sustituto tanto por atribucións como por soldo, -xa que o alcalde parece estar desaparecido dende fai días-, ven dada pola decisión de pechar a porta da piscina climatizada municipal o vindeiro día 4 de septembro aludindo a que "o anterior goberno deixou vencer por dúas veces o prazo para adxudicar a xestión da instalación" segundo reza o comunicado que pode lerse nas redes sociais do concello.\nImos recordar o que fixo o goberno Popular con respecto á piscina climatizada municipal, solución que está na man do novo goberno aplicar, cuestión, tan só de vontade política executar que os que ocupan o pazo da Obra pía de San Antón deben decidir se se pecha ou se abre a instalación municipal para beneficio de todos os melidenses. Está na súas mans aínda que parece que a decisión está tomada.\nO pasado ano, o goberno popular tomou a decisión tal é como podemos ver na nota de prensa anterior de prorrogar a xestión da piscina climatizada municipal ata a resolución da nova licitación aínda tendo a posibilidade de utilizar a prórroga que por defecto incluía o contrato, esto é, de agosto 2018 ata a actualidade, que posibilitaba a apertura da instalación e garantía como sempre o fixemos o desfrute do deporte para todos os veciños e veciñas de Melide ata que se resolvesa o novo contrato.\nCon esta decisión o goberno do PP mostrou toda a vontade política de que, a pesar da dura campaña de despretixio contra a instalación do que o que hoxe ocupa a responsabilidade en deportes no concello fixo durante un ano antes das eleccións municipais, e do que vai ser agora coresponsable, xunto co goberno bipartito de Adiante Melide do seu peche, eramos como goberno quen de garantir a práctica deportiva na vila de Melide e os veciños e veciñas de Melide terían a piscina aberta sendo a xestión da nova contratación un asunto puramente administrativo que non tiña que interferir nin na plantilla de traballadoras da instalación nin nos socios e socias da mesma.\nPola contra, hoxe día asistimos e sufrimos as decisións dun goberno desbordado, temeroso de salvagardar o interese común de todos os melidenses primando o seu benestar persoal o que ten como consecuencia o peche dunha instalación que alberga máis dun milleiro de socios obrigando aos melidenses ao desprazamento a outras vilas veciñas para a práctica de disciplinas deportivas variadas, que podían, perfectamente, ofrecerse na súa vila como ata agora. Parafraseando ao gran Unamuno cando sabiamente apuntaba "el racismo se cura viajando" nós preferimos adaptar o famoso dito para o bipartito melidense "el populismo se cura gobernando".\nÉ máis, a falta de vontade política para tomar decisións de calado é tal, xa que hai que recordar que gobernar é tomar decisións, que o concelleiro de deportes mailo alcalde, deciden que servizos públicos manter e cales non, xa que se, como din, os informes para manter a piscina aberta son desfavorables, a caso non ocorre o mesmo co Conservatorio de Música Municipal? ou non está na mesma situación Radio Melide do que o seu grupo tamén é responsable? entre outros...\nEsa temeridade á hora de gobernar levará a que o vindeiro día 4 xa non poidamos acudir á instalación a practicar deporte; teremos que marchar a Arzúa ou a Palas de Rei no mellor dos casos para facer deporte, deporte a maioría das veces aconsellado e moi vinculado a propia saúde.\nLamentablemente non só pasara iso, senon que seis traballadoras quedarán en terra de ninguén, xa que ata o momento, non coñecemos cales son os plans do goberno local sobre o futuro da instalación e tampouco sobre o futuro da plantilla da piscina. O que temos claro é que como Partido Popular loitaremos para que os responsables políticos municipais garantan sen ningún lugar a dúbida que ditas traballadoras teñan o seu posto de traballo reservado ata a nova licitación. Non queremos nin sequera sospeitar que se trata dunha persecución política para desvincularse laboralmente das mesmas.\nTamén barallamos outro escenario que cómpre analizar. Se o problema, a xuízo do goberno local, é a improrrogabilidade do contrato de concesión da piscina, esqueceulles aos membros do goberno local o seu discurso sobre a xestión da piscina climatizada? Os dous tenentes alcaldes, tanto o Sr. Prado como o Sr. Igrexas tiñan xa no ano 2014 moitas ideas sobre a xestión "directa" é dicir, do Concello, da instalación. Imos ver...\n"non se pode estar máis tempo sen servizo""esiximos unha solución inmediata xa que provoca enormes molestias e incerteza na cidanía""está demostrado que a xestión pública é rendible cando se fai dende a planificación e o compromiso co mellor servizo" J.A. Prado, hoxe concelleiro de deportes, tenente de alcalde e colaborador necesario do peche da piscina dixit....\nXosé Igrexas, tenente de alcalde e concelleiro de x+1 concellerias manifestaba sobre a xestión directa da piscina: "a xestión indirecta é unha consideración persoal da alcaldesa (...) consideramos que legalmente si se pode contratar personal""decantarse por un modo ou outro de xestión é unha decisión política"\nPois ben, se é unha cuestión política, punto no que estamos dacordo, porque se pecha a instalación?\nOnde está a vontade política da que tanto se falou durante a campaña electoral por membros hoxe con responsabilidade de goberno para xestionar directamente o servizo?\nCal é o motivo para non garantir os postos de traballo nunha futura licitación?\nO que demostran os feitos é que co goberno do Partido Popular a instalación sempre estivo aberta: garantido o servizo e os postos de traballo. As cuestións administrativas son algo secundario para as cales os veciños e veciñas de Melide confían no goberno para a súa solución. O que non agardaban, nunca mellor dito, levar coa porta nos fuciños.\nSobre as connotacións psicolóxicas do deporte nacional practicado polo goberno local de Melide de botar a culpa aos demáis hai ríos de tinta escritos. Sen embargo, como formación política aludida constantemente cremos que para criticar algo, primeiro é mellor coñecelo e ter criterios.\nSuxerimos que a próxima vez que o goberno de Pérez e de Prado se indigne co PP ou queiran botarnos a culpa das miles de dificultades que parecen que teñen paren por un momento e se pregunten se hai algunha explicación alternativa; daranse conta que a simple reflexión do que se fixo no pasado é capaz de frenar o impulso da emoción de botarlle a culpa aos outros.


D2. Informe final | XIZC ría de Betanzos\nNo presente informe resúmense todas as accións realizadas e os resultados obtidos en cada unha delas, durante a execución do presente proxecto. O obxectivo é ter recollida a evolución da ría durante este intervalo de tempo nun documento que permita avaliar e decidir sobre o interese de seguir avanzando no uso da ferramenta Xestión integrada de zonas costeiras na ría de Betanzos.\nRESULTADOS, CONCLUSIÓNS E LECCIÓNS APRENDIDAS\nComprobouse que o proxecto serviu para dinamizar o proceso de gobernanza a nivel local, identificando e involucrando aos axentes clave do litoral. Resulta preciso involucrar a máis entidades, que axuden a transformar os obxectivos identificados en proxectos reais. Visitas a experiencias demostrativas resultan fundamentais de cara a implantar a Xestión Integrada da Zona Costeira na ría de Betanzos, xa que os axentes se conciencian de que existen alternativas de xestión sostibles ás realizadas na actualidade.\nNas actividade de voluntariado conseguiuse a sensibilización da poboación, en gran parte de nenos e nenas, dos perigos que supoñen para a ría de Betanzos a proliferación de especies exóticas invasoras, a contaminación e a mala xestión dos residuos, o aproveitamentos excesivo dos recursos mariños a mala conservación dos espazos naturais ou a importancia da biodiversidade.\nTraballos como o do concurso gastronómico axudaron a promover os produtos da ría, non só nos concellos da mesma, senón en toda a área metropolitana da Coruña, como puideron constatar os establecementos participantes con público que proviña de Arteixo, Coruña, Cambre, Oleiros, etc, ademais de servir para que os restauradores innovaran nas propostas culinarias que poden ofrecer aos clientes, ofertando novas propostas e ideas a produtos extraídos da ría.\nCa creación do visor WEB ponse en marcha unha ferramenta fundamental para de información sobre a ría, visualizando toda a información territorial creada no proxecto XIZC ría de Betanzos, dándolle acceso á todo o público a datos que permiten coñecer en detalle cal é a situación natural e socio-económica do ámbito de influencia da ría e podendo monitorizar evolución da mesma nun futuro.\nIdentificáronse tamén os principais problemas da ría así como as oportunidades que se abren de cara ao futuro, mantendo a participación dos axentes locais en todo momento e promovendo a súa participación.\nO marco de desenvolvemento futuro, dentro da Reserva de Biosfera Mariñas Coruñesas e Terras do Mandeo, confire unha proxección internacional ás actividades que poidan desenvolverse na ría, no marco da sostenibilidade e na posta en valor dos recursos na zona litoral.\nFUTUROS PROXECTOS E LIÑAS DE TRABALLO


A confianza dos consumidores sobre a economía descende 11 puntos nun ano | Consumer\nA confianza dos consumidores sobre a economía descende 11 puntos nun ano\nO 62% non confía en aforrar nos próximos meses\nA confianza dos consumidores españois sobre a marcha da economía caeu un punto entre febreiro e xuño e 11 puntos no último ano, segundo o Índice do Sentimento do Consumidor (ISC) que elabora a Fundación das Caixas de Aforros Confederadas (Funcas).\nA enquisa, realizada a 2.000 persoas, pon de manifesto que só o 21% dos entrevistados estima que o paro diminuirá nos próximos meses, mentres que unha ampla maioría (50%) inclínase por un aumento dos prezos no próximo ano.\nEn canto ao aforro familiar, o 62% non confía en aforrar nos meses máis inmediatos e, mesmo, un 52% afirma que non o ve razoable nin espera facelo. Ademais, o 59% asegura que non aforra nada e gasta todos os seus ingresos.\nRespecto da confianza dos consumidores por comunidades, os vascos son os máis optimistas sobre a evolución económica, cun aumento de seis puntos do índice de confianza desde febreiro. De feito, País Vasco, Madrid e Andalucía mostran un índice de confianza por encima da media nacional. Pola contra, Valencia e Galicia son as rexións máis pesimistas.\nA pesar da caída da confianza dos consumidores, as previsións económicas de Funcas apuntan a un crecemento do 3,4% do Produto Interior Bruto (PIB) para este ano e prognostican unha desaceleración do consumo dos fogares ao longo do semestre, como resultado da perda de poder adquisitivo, provocada pola subida dos prezos da enerxía.\nAo mesmo tempo, Funcas prevé unha moderación da demanda de vivenda, que terá un impacto sobre a actividade construtora a finais de ano e en 2006.


"Espero que o diario sexa un xornal que deite luz nesta marea de propaganda" - SOCIAL - Sermos Galiza - Diario de intereses galegos\nRedacción 30 Xullo 2018 13:18 h.\nAntón Losada Foto: Laura R. Cuba\nAntón Losada Sermos-O-DIARIO-GALEGO Sermos-Diario-Galego\nO profesor da USC en Administración Pública, Antón Losada, confía no proxecto dun xornal diario en galego como "un medio que dea voz e presenza ao pensamento e forma de entender Galiza que ten o nacionalismo". Losada reflexiona, ademais, sobre a importancia de "entre medios de dereitas ou moi de dereitas, poder escoller un medio que o faga todo na Galiza, en galego e pensando no país".\nO autor de Código Mariano e Los ricos vamos ganando ve a dimensión social do proxecto como un factor indivisíbel do aspecto profesional. "Espero que sexa un medio profesional, e que concretamente dea información e poña enriba da mesa os datos que nos permitan debater mellor que facer coa nosa sanidade, coa nosa educación, coas nosas pensións, coa nosa atención á dependencia... En definitiva, onde gastamos os recursos públicos", explica este docente especializado na xestión pública do Estado do Benestar.\n"O que quero é xornalistas facendo xornalismo, porque para facer política xa están os políticos"\nEn definitiva, Losada olla cara Sermos Diario Galego coa esperanza de que o proxecto "poña un pouco de luz nesta marea de propaganda de mentiras coa que os medios máis convencionais nos asulagan todos os días cando falan das cousas públicas". Un medio, pois, que sexa "profesional, feito por profesionais e con criterios profesionais". "Estou moi farto de xornalismo que, aparte de facer xornalismo, fai política. O que quero é xornalistas facendo xornalismo, porque para facer política xa están os políticos", conclúe.


EL PUERTO DEL MUELLE-Texto nº9 de Xosé Lois Vilar Pedreira. – IEM\nNo mércores 31 houbo unha sonora xeira en Parada. Románico, Anxo, Ester, igrexa. O percorrido botánico foi polo río da man de Xosé Ramón.\nMapas indican e persoas reproducen río Muíños. Xamais se chamou así. Baixa das entrañas da terra en Pracíns, é Río de Táboas en Camos, ó pouco de Súaigrexa e no actual polígono industrial e de servizos é o do Porto do Molle, nome que recibe do muíño deixado da man das autoridades que recadan millóns de euros da venda dos Barxíos e esquecen a orixe do nome. Na rotonda había un marco de pedra de xaveluna onde estremaban, aínda hoxe, as freguesías de Nigrán, Parada e Camos. O marco levouno o progreso.\nÉ logo O Río dos Barxíos e continúa cara o océano por zona de muíños e os lugares son ricos en nomes relacionados coa industria fariñeira: Os Muíños do Mallón, A Torneira, O Río Novo, A Ponte Muíña, O Río Vello… e o río apaña o penúltimo nome: do Mallón e no treito final é o Río de Canido pola fartura de canas. Aínda que a explicación popular fala dun can que fuxiu ó outro lado do río, un can-ido.\nNa xeira guiada por Antonio Soliño este 6 de agosto, coa axuda de Anxo, houbo unha ducia de persoas xordas que o día de Parada, no canto de ir ó Porto do Molle, apareceron en Panxón en El Puerto del Muelle e perderon a botánica e sonora xeira.\nHai máis topónimos alusivos a zonas con vexetación hidrófila en Panxón e San Pedro. Saberías cales?. Nunha dispensan saúde, noutra facían formigón e na outra cocían pan.


AXUDAS PARA ACTUACIÓNS DE CORRECCIÓN DE IMPACTOS PAISAXÍSTICOS DESTINADAS A PARTICULARES\n- Revestimento e/ou pintado de parámetros cegos de fachada que actualmente estean rematados con materiais ou solución cosntrutivas non axeitadas para quedaren á vista, como fábrica de ladrillo, bloques de formigón, formigón ou morteiro de cemento.\n- Renovación do acabamento dos parámetros cegos de fachadas, carpintarías ou cerrallarías exteriores que supoñan un impacto paisaxístico como consecuencia do deficiente estado de conservación ou da tonalidade e/ou a intensidade da actual cor de acabamento.\n- Remate ou renovación do acabado exterior de cubertas que, ben por estar rematadas con pranchas de fibrocemento ou solcucións construtivas non axeitadas para quedaren á vista, ben por atoparse nun deficiente estado de conservación, constitúen un impacto paisaxístico.\n- Revestimento de muros de cerramento de predios realizados con ladrillo ou bloques de formigón, sen revestir.\n- Recuperación, restauración ou arranxo de muros de pedra tradicionais, co obxecto de evitar o potencial impacto paisaxístico que produciría a súa perda, así como o que produce o seu mal estado de conservación.\nPoderán ser beneficiarios desta subvención as persoas físicas titulares dun inmoble ou ben sobre o que pretendan realizar algunha/s das actuacións subvencionadas.\nSó caberá presentar unha solicitude por persoa. Cada solicitude poderá conter varias actuacións.\nA persoa solicitante deberá ser propietaria do terreo, inmoble ou ben en que se pretende realizar as actuacións e deberá acreditar a súa plena dispoñibilidade.\n- Gastos necesarios para a axeitada execución das actuacións subvencionadas\n- Gastos correspondentes a honorarios facultativos pola redacción dos proxectos técnicos.\n- Os tributos serán gasto subvencionable cando a persoa beneficiaria da subvención os aboe efectivamente.\nO importe da subvención será do 70% do orzamento do investimento subvencionable, co límite máximo de 3.000 € por solicitante e ben.\nPRAZO E SOLICITUDES:\nAta o 21 de febreiro de 2022, ou ata o esgotamento do crédito, téndose en conta a orde cronolóxida de entrada das solicitudes.\nResolución do 20 de decembro de 2021 do Instituto de Estudos do Territorio (DOG nº 12 de data de 19/01/2022)\nConcello de Ourol a través do Axente de Emprego en horario de 9:00 a 14:00 horas ou no teléfono 982-559109\nEmprego 28-Enero-2022 10:07


Xogos en flash xogar sen proxecto rexistro\nLibre deseño xogos online\nPersoa creativa vive completamente en tódalas persoas, agás que ten que saber como exercer toda a súa enxeño e creatividade. Nós ofrecémoslle a tocar este proxecto na nosa web, onde será capaz de mostrar o seu talento e sentir como un verdadeiro deseñador ou como un deseñador de moda.\nXogo sobre o proxecto permitirá que mergullar nun mundo completamente novo e interesante e obter unha capacidade adicional. Deseño de xogos en liña permiten mergullo na vida e obra de persoas de diferentes artistas.\nXogo sobre deseño, xogo de balde no que pode directamente nesta páxina da nosa web, son atractivos porque un adestramento no xogo en liña, pode crear algo bonito no mundo real. E por que o xogo sobre o deseño pode facer a súa vida moito máis brillante, máis interesante e variada, e facer xogos deste xénero excepcionalmente colorido e orixinal.\nNós invitados para xogar en toda a variedade de xogos online gratis sobre o proxecto agora, únase a nós!\nÁrbore de inverno falando de Angela\nSuper telas: cola de peixe\nBola real de Beauty\nDeseñador de Fidget spinner\nDeseño de mochilas e bolígrafos Kiba & Kumba\nDecoración de autobuses escolares\nDecoración de cuberta de yates\nO coche dos soños de Blondie\nDiseñador de zapatillas Popstar\nDeseñador de ovos de pássaro\nParellas de preparacións de Pascua\nTucci e Oh New Home Decor\nPoster divertido do porco de Peppa\nSurfistas de metro afrontar Tatoo\nPou Rapaza Pizza\nPepa porco no baño\nTamén vai gusta de xogos online Construtores xogar de balde\nPhineas e Ferb parte de carreiras\nCoches McQueen reforma\nPimp my Audi A3 Catro\nBatalla dos Futurebots\nHeroes Phineas e Ferb construír un trampolín\nFai a Gun


Todxs somos únicxs | Universidade de Vigo\nA Sala Alterarte acolle unha mostra da artista Mónica Alonso\nNela afonda na percepción cromática do alumnado do campus\nMónica Alonso e Miguel Anxo Rodríguez\nUnha das pezas está formada por 40 debuxos elaborados a partir de descricións dos cuartos de estudo dos estudantes\nA mostra pode visitarse ata o 1 de maio\nObra feita coa lista de de respostas do alumnado á pregunta de en que son únicos\nA mostra partiu dunha primeira enquisa feita a case 200 estudantes\nTres cadernos recollen a memoria do proxecto\nMónica Alonso é licenciada en Belas Artes pola Universidade de Vigo\nDUVI Ourense 06/03/2020\nNa inauguración da mostra, Xosé Manuel Buxán, director da sala, salientou como a exposición “é un proxecto moi querido pola artista e polo seu curador e moi traballado” xa que, dixo, é froito de máis dun ano de dedicación. Ana Mª Torrado, directora da Área de Dinamización Cultural e Educativa e Integración do Campus de Ourense, subliñou pola súa banda “o traballo colectivo” e o “canto á diversidade e a singularidade” que recolle esta mostra. Xa o seu comisario, Miguel Anxo Rodríguez destacou na inauguración como Todxs somos únicxs “é un proxecto artístico, de indagación, fantástico, no que os estudantes pensan sobre as cores e que logo ten unha plasmación plástica que implica moitísimo traballo”.\nCores e percepcións\nA artista, indicou na presentación, leva moitos anos traballando na percepción espacial e cromática en distintos grupos culturais e sociais. Na exposición inaugurada este venres, explicou, buscou relacionar conceptos con cores e establecer así cales son as cores coas que identifican as e os estudantes unha serie de ideas, como felicidade, infelicidade, amor, odio, saúde, enfermidade, éxito, fracaso ou diñeiro. “Dende o principio esta exposición buscou implicar ao alumnado do campus, obter información e dar a oportunidade de que expresasen as súas preocupacións”, indica a artista na presentación que se pode ler na propia exposición.\nPara obter esta información, a creadora deseñou un cuestionario específico que trasladou a alumnado do campus coa colaboración de varios profesores e profesoras. Nel, ademais de cuestións relacionadas coa percepción cromática pedía ao alumnado que se definise a si mesmo e que describise o seu "cuarto de estudante". O cuestionario aplicouse a 191 estudantes de grao (84 mulleres e 107 homes), elixidos aleatoriamente nas titulacións de Xeografía e Historia, Educación Primaria, Administración e Dirección de Empresas, Enxeñaría Aeroespacial, Enxeñaría Informática e Ciencias Ambientais. O cuestionario incluía tamén a opción de seguir a traballar coa creadora a través do correo electrónico, opción que escolleron 28 alumnos e alumnas, cos que a creadora, licenciada en Belas Artes pola Universidade de Vigo, contactou, respondendo afirmativamente un total de 21. A artista fixo unha interpretación dos 21 cuestionarios, á que responderon once deles, que foron os que completaron o proxecto. “As obras que forman parte desta exposición son a interpretación do cuestionario”, detalla a creadora.\nEntre as cinco pezas que recolle Todxs somos únicxs está a listaxe de respostas do alumnado á pregunta de en que cren que son únicos. “Pode parecer unha peza moi conceptual pero cando empezas a lela ten case un base máis poética”, indica a creadora sobre esa obra. Tamén inclúe a mostra unha serie de 40 debuxos feitos pola artista a partir da descrición que fan as e os estudantes no cuestionario de como é o seu cuarto de estudo. Outra peza que recolle a exposición é un panel coa cor cZ12, o Pantone 307 C, que “eu considerei que era a cor máis preferida unha vez feito o proxecto”, segundo indica Alonso. Outra das obras debulla varias interpretación cromáticas froito da interacción co alumnado e tres cadernos recollen toda a documentación do proxecto.


Vieiros: Galiza Hoxe - Os cafés dos concelleiros págaos o consistorio\nOs cafés dos concelleiros págaos o consistorio\nEn plena crise económica, volve o debate sobre os gastos de representación que lle pasan os cargos locais á administración.\nRedacción - 11:26 02/11/2009\nTags: gastos políticos\nUn café de 1,70 ou un xeado de tres euros acaban en factura no Concello de Cambre. O xornal La Opinión de A Coruña publica este luns unha cando menos curiosa relación de facturas que o concelleiro de Facenda, Venancio Salcines, lle pasou ao consistorio. O concepto destes e doutros importes entran no capítulo de “gastos de representación”.\nNos epígrafes das facturas non falta nin un convite casual de consumicións ao rexedor da Coruña, Xabier Losada, e acompañantes que tivo un custe de 41,60 euros ou unha comida de traballo de 129 euros. Pero na relación de 71 contas analizadas polo xornal coruñés (dende o verán de 2007 até marzo deste ano) non falta incluso unha compra de 39 euros no Opencor.\nVenancio Salcines (PSdeG), profesor de Economía na Universidade da Coruña, entrou de concelleiro de Facenda e Patrimonio Municipal logo das elección de 2007. Ao non ter dedicación exclusiva e seguir exercendo como docente só ten dereito a percibir dietas e indemnizacións por asistencia a plenos e órganos de goberno


X CHOIVA ÁZEDA: Os cidadáns das parroquias das Pontes terán un servizo de transporte público a partires do 1 de agosto\nOs cidadáns das parroquias das Pontes terán un servizo de transporte público a partires do 1 de agosto\nOs veciños dos lugares máis afastados das Pontes disporán, a partir do 1 de agosto, dun novo servizo de transporte público que operará en función das necesidades dos viaxeiros. Trátase dun programa piloto posto en marcha en varios concellos galegos pola Consellería de Política Territorial para pór a disposición dos residentes nas zonas rurais un servizo especial de autobuses durante varios días á semana e, ademais, á carta. É dicir, os pasaxeiros que desexen tomar o transporte deberán avisar cun día de antelación para que o bus efectúe esa parada.\nNas Pontes, este servizo contará con dúas rutas. Montserrat García, concelleira de Atención Cidadá, detallou que un autobús da empresa Gabeiras sairá os mércores e os venres ás 08.30 e 12.30 horas do Pazo con dirección á estación de autobuses das Pontes. Pasará pola Faeira, Bermui, Ribadeume e Vilavella. De regreso haberá outras dúas viaxes, ás 09.10 e 13.10 horas, e partirán da estación pontesa para realizar o mesmo percorrido anterior pero á inversa. Ademais, o servizo cubrirá outra ruta compartida con Monfero.\nUn autobús sairá os martes e xoves ás 08.30 e 12.30 horas da Espadana, pasando por Xestoso, Armada, A Panda, A Mourela e As Pontes. As viaxes de volta partirán da estación pontesa ás 09.10 e 13.10 horas. A concelleira recordou que as persoas que desexen subir a estes autobuses deberán avisar o día anterior á empresa Gabeiras, no teléfono 981 451 605, en horario de 10 a 13.30 horas.\nO prezo dos billetes irá en función do percorrido, pero oscilará entre os 1,20 e os 3,20 euros, explicou García.\nPublicada por choiva ázeda à(s) 7/28/2007 06:31:00 da tarde\nEtiquetas: anuncios, as pontes, mobilidade, sostenibilidade


Concello Lousame piscina municipal reforma\nO Pleno municipal apoiou tamén investir case 84.000 euros na pavimentación da estrada entre Servia e a estrada de Padrón\nO pleno municipal de Lousame aprobou por unanimidade a participación do Concello de Lousame no POS+ Adicional 2019, que suporá un investimento de 247.318,15 euros no municipio en dous proxectos: unha reforma integral da piscina municipal e a pavimentación do viario entre Servia e a estrada de Padrón. Unha proposta que foi aprobada polos cinco concelleiros do PP e o voceiro socialista presentes na sesión.\nA alcaldesa de Lousame, Teresa Villaverde, explicou que “hai moitos concellos da provincia aos que non lles deu tempo a presentar proxectos, no caso de Lousame tiñamos un proxecto para facer melloras na piscina municipal co que tentamos conseguir unha subvención nominativa e puidemos refacelo nos últimos días para poder presentar nesta convocatoria”.\nUn plan que contempla un investimento de 163.777,48 euros na reparación da piscina municipal, “impermeabilizando o vaso e reparando as instalacións da sala de máquinas, así como outras melloras como a ampliación e novo pavimento para a zona de praia e arranxos na zona das duchas e na carpintería interior”, explicou a alcaldesa lousamiá.\nO proxecto, que ten un prazo de execución máximo de 3 meses, inclúe a substitución do sumidoiro do vaso por outro novo con rexilla de plástico, a revisión e selado de inxectores do vaso da piscina, a colocación dunha nova electrobomba centrífuga, dun novo caudalímetro electromagnético, dunha nova sonda a nivel e dun novo circuíto de tuberías, válvulas e accesorios precisos para o vaso da instalación. Así mesmo, instalarase unha nova fontanería na sala de bombas, un novo cadro eléctrico e dous novos reguladores de pH e cloro da piscina.\nO proxecto contempla tamén a impermeabilización do vaso da piscina cunha membrana antiesvarante e a instalación dun novo pavimento para todo o exterior mediante soleira de formigón armado sobre encachado de pedra granítica. Ademais, ampliarase a zona de praia da piscina en 4 metros e colocarase unha nova instalación de electricidade para o alumeado exterior, con novas luminarias de tecnoloxía LED. “Deixarase prevista unha canalización para poder instalar nun futuro placas solares para colocar cara a sala de bombas”, adiantou Villaverde.\nO outro proxecto, orzamentado en 83.540,67 euros, contempla o pavimentado do viario entre Servia (parroquia de Vilacova) e a estrada de Padrón. “Nestes días rematamos o arranxo dos accesos ata esta aldea dende a planta da Mancomunidade, estamos trallando na instalación da depuradora e a finais do verán agardo poder facer esta pavimentación dende Servia ata a estrada de Padrón”, apuntou Villaverde Pais.\nO voceiro do PSOE, Julio Paradela, votou a favor da proposta, se ben se amosou disconforme coa hora da convocatoria do pleno, que impediu a asistencia do resto de concelleiros socialistas. “Hai que conciliar. Puidemos facelo ás 9:00 horas e estráñame que se esperara a última hora, pois isto aprobouse o 1 de marzo e vostede é deputada provincial”, afirmou Paradela, quen se abstivo á hora de aprobar a urxencia da moción. Villaverde explicou que “no Pleno aprobouse ese día, pero a cantidade que lle corresponde a cada concello se aprobou despois. Os seis anexos que había que subir o venres antes das 14:00 horas, chegaron oxoves a última hora e os funcionarios non tiveron a documentación ata o venres, polo que non podiamos convocar ás 9:00 porque non estaba todo listo. Estamos a favor de conciliar e hai unha concelleira do Grupo de Goberno que tampouco puido vir, pero non podemos perder un investimento coma este”.\nO voceiro socialista replicou que a primeira documentación foi enviada pola Deputación o día 8 de marzo, ao que a alcaldesa explicou: “efectivamente, recibimos a documentación o venres, pero non se puido traballar nela ata esta semana. Por sorte tiñamos un proxecto feito e puidemos revisalo todo durante estes días, pero non estivo rematado ata o xoves ás 18:00 horas”. Neste sentido, lembrou que “sei que hai moitos concellos que non poderán acudir a este plan simplemente porque non tiveron tempo para elaborar proxecto ningún”.


Sanxenxo recoñecerá anualmente a traxectoria dunha muller do municipio - Pontevedra Viva\nSanxenxo recoñecerá anualmente a traxectoria dunha muller do municipio\nLuns 12 de Febreiro, 2018 ás 16:58 do Luns 12 de Febreiro, 2018\nTodos os veciños de Sanxenxo poderán propoñer á muller cuxa traxectoria, a partir de agora, será recoñecida anualmente cun premio honorífico. O galardón foi convocado pola concellería de servizos sociais a través do Centro de Información á Muller.\nO premio busca facer visible, recoñecer e difundir a traxectoria persoal, social, cultural, profesional ou empresarial das mulleres de Sanxenxo e se entregará o día 8 de marzo, coincidindo co Día Internacional da Muller.\nO goberno municipal destaca que en Sanxenxo hai unha serie de mulleres que dedicaron a súa vida ou a súa actividade para promover a transformación da sociedade, para romper cos estereotipos de xénero, servindo como exemplo e referente, non só para as demais mulleres, senón para toda a sociedade, fomentando a igualdade de oportunidades e a súa empoderamiento.\nPara poder optar a este premio será necesario cumprir o requisito de nacer, residir ou estar a residir en Sanxenxo e as candidaturas poderán ser presentadas por iniciativa propia, a iniciativa de terceiras persoas ou a proposta dalgún dos membros do xurado.\nAs bases do premio serán publicadas na páxina web do Concello e abrirase un prazo, que se estenderá desde o 14 de febreiro ata o 1 de marzo, para poder presentar as candidaturas, que deberán ir acompañadas dunha breve exposición, con datos suficientes para poder recoñecer dita candidatura.\nTres serán os aspectos que o xurado valorará para poder decidir cal será a gañadora: a traxectoria, ben sexa persoal, social, cultural, profesional ou empresarial, o retorno e repercusión na cidadanía e a promoción da igualdade de oportunidades.\nSilvia Freire, concelleira de Servizos Sociais destaca que con este premio “queremos recoñecer a implicación e o compromiso das mulleres a favor da igualdade de oportunidades, co obxectivo de dar a coñecer o labor que realizan e o seu traballo na procura da igualdade de oportunidades no xénero”.\nAmanda Sabarís, premio á traxectoria das mulleres en Sanxenxo\nSanxenxo ultima unha ampla programación para celebrar o 8-M\nMochilas viaxeiras que educan en igualdade


Ao noroeste do Noroeste...: xullo 2009\nPosted by Rafael en sábado, xullo 18, 2009 3 comentarios:\nPosted by Rafael en luns, xullo 13, 2009 Ningún comentario:\nDase por finalizado o 1ºConcurso Ollar de Seoane, declarando vencedor a X.M.Tojeiro, xa que si ben Anónimo respondeu as 9:59, a súa condición asumida de aparecer, coma no mito de Ulisses, sendo Ninguén incapacítame para recoñecelo.\nAmbos os tres (tamén o tuneador de coches que me deu a alegría de confirmar que entre tal gremio artístico tamén florea a guasa científica), acertaron de pleno coa especie en cuestión: Drosera rotundifolia, uhna das especies de plantas carnivoras que existen na bisbarra. Permitídeme felicitalos e agradecerlles na alma o dedicar o seu tempo, ao cabo a súa vida, a participar neste enredo. A min non me parecería tan fácil, a folla de drosera aínda se está abrindo e formando, e apoñer por rotundifolia frente a intermedia tiña os seus riscos. O xénero sí parecía doado.\nIntentarei que a prósima edición do Ollar de Seoane, non rebaixe, coma rebaixou este, o récord mundial do concurso máis breve da historia dos concursos cortos.\nMoitísimas gracias a todos e a miña noraboa e os meus parabéns para o gañador.\nAta logo, totus meus.\nPosted by Rafael en venres, xullo 10, 2009 2 comentarios:\nAo noroeste do Noroeste ven de ter a entretenida ocurrencia veraniega de argallar un concurso, tanto para agradecervos a todos vós a fidelidade e a continuidae na lectura deste bló canto para estimular o estudio e coñecemento do medio natural.\nA idea é moi sinxela: cada certo tempo ( trimestralmente?) editaremos uhna foto e os lectores do bló deberán identificar a especie. Buscaremos que a foto teña sempre o seu aquel. E se pode ser, que sea propia da época en que se edita.\nOllar de Seoane, quere ser uhna homenaxe sentida a mirada exacta do tan grande coma descoñecido naturalista ferrolán López de Seoane ( Ferrol 1832-A Coruña 1900), pai do naturalismo galego e un dos grandes do naturalismo europeo no século XIX. Co debido respeto e a admiración confesa.\nO primeiro lector en enviar o nome exacto da especie de que se tratare, terá gañado o premio: ser nomeado 1º Ollar de Seoane e recibir en lembranza un exemplar de Colores Cooperativos, uhna unidade didáctica para uhna educación en valores. Galardonada co premio Escola Crítica, componse de 64 debuxos que a súa vez conforman catro carteis temáticas sobre as estacións do ano. Trátase dunha edición artesanal e numerada de tan só 500 exemplares ( dos que quedan moi poucos) que para máis será firmada e dedicada polo autor, un servidor de todos vostedes.\nUhna ocasión única só ao alcance dos lectores do noroeste do Noroeste.\nPara participar abonda con envíar un comentario ao bló coa vosa opinión. E dende logo é condición necesaria que téñades ganas, e vos dé por aí.\nE ben esta é a foto do primeiro concurso: ¿ Qué especie é?\nNaturalmente que as fotos nunca serán fotos completas, pareceríame demasiado fácil. Xa dixen, hailles que buscar o seu aquel. De todos modos penso que esta foto ten os elementos necesarios para deducir de que especie se trata.\nÁnimo e a non desanirmarse, ollo ao piollo.\nAí queda este achego a una breve biografía de D. Victor López Seoane.\nPosted by Rafael en xoves, xullo 09, 2009 4 comentarios:\nSentado uhna mañá de vrao no pouco campo do meu escaso xardín din en ver voar un corpo negro, que polo tamaño pensei si sería un morcego...durante o día?...non!..fun tras del para decatarme de que o que estaba a ver voar, por primeira vez na miña vida, era a mítica e soñada Esfinxe da Calivera.\nOs esfínxidos son uhna ampla familia de bolboretas, habitualmente de hábitos noiturnos ou crepusculares. Non son por iso, (pesia o seu tamaño habitualmente grande), fáciles de ver. En canto vermes, prefiren pacer polas noites, escondéndose perante o día: a súa enormidade non pasaría facilmente desapercibidas polos depredadores.\nNon son moitas as posibilidades de ver esfínxidos na nosa bisbarra. De feito eu só poiden fotografar a dous deles: a Macroglossum stelatarum, ( ou tamén chamada esfinxe colibrí por libar os zumes das flores aguantándose quietos no aire e estendendo a súa espiritrompa, tal como fan os colibrís: é bastante común e nas seráns de verán dáse a ver con facilidade, chuchando nas flores das enredaderas ), e á fantástica Acherontia atropos, a moi coñecida Esfinxe da Calivera ou Esfinge de la muerte por outros lares.\nCoñecida a nivel científico, pois a xente corriente, cada día máis alonxada do coñecemento e máis achegada a alienación, non sabe nen siquiera que existe, e se o sabe é acompañado dun feixe de supersticións, nacidas coma o seu nome do particular debuxo do seu pronoto que lembra dalgún xeito uhna calivera.\nAcherontia atropos é un esfínxido grande, que chega a acadar os ¡ 13 cm ! de extensión alar e nalgún tempo foi moi común. Se se sinte atacado ou molestado e quen de producir un desagradable sonido, caso extraordinario entre as bolboretas, que moitas veces confunde, cando non asusta, ao posible agresor. Ten un vóo moi poderoso, chegando anualmente dende Africa algúns exemplares á nosa bisbarra. Outros nacen eiquí das crisálidas que pasaron o inverno enterradas nos campos de patacas. Cando neno era habitual que ao ir coller as patacas aparecesen as crisálidas, grandes e avermelladas, provocando o noxo e a repulsión de todo o mundo: mata iso, que é un bicho. E dabáselle co raño.\nPoden verse por iso dúas camadas por ano, uhna a primeiros de vrao que serían os exemplares capaces de sobrevivir ao inverno baixo a forma de crisálidas e a outra a finais de vrao ou primeiros días de outono que se correspondería cos nacidos aquí, ben de exemplares chegados anualmente do sur ou dos que poideran reproducirse na nosa bisbarra, que eu teño ainda por documentar.\nO verme é fermoso e espectacular, grande, amarelo con bandas oblicuas verdes e con capacidade para dar uhna trabada se é molestado. Hai anos, moitos anos, regalaronme un, perfectamente conformado, que atoparon nun tarreo de patacas (a súa planta nutricia favorita: daí que cada día se reduza o seu número, ao compás da progresiva desaparición da sementeira da pataca), e poiden salvalo nun bote de terra no que inmediatamente se enterrou, ben ao fondo, para crisalidar. Dalí a un tempo saíu uhna extraordinaria e fermosa bolboreta que poiden disfrutar amodo.\nMoitas son as supersticiós e contos de vello que, por cousa do diseño de calivera, se dan arredor deste fermoso e espectacular ser, sendo normal consideralo desavogoso e causante do mal nas casas nas que entra ou se pousa.\nPara iso se escribe esta entrada para, sen esquecer os contos, se saiba ver a este extraordinario animaliño dentro das súas coordenadas naturais e científicas e que se é verdade que ten un debuxo que lembra á calivera, que é quen de botar un zume repelente, amarelo e mouguento, ou que ten a extraordinaria capacidade de emitir sons, todas esas raras habilidades non son producto da súas capacidades de meiguería se non tan só fantásticas calidades naturais que observadas como o que son sorprenden e amilagran, divirten e ilusionan máis, moito máis que se fosen cousa de demos, trasgos ou meigas.\nE para hoxe pouco máis, agradecervos a vosa compaña e mandar un saúdo moi agarimoso a todos os meus amigos das Somozas que en outubro do 2004 fixeron esta foto para min na compaña da Acherontia atropos que Diego do Abeledo atopara adormecida nalgún puntal da súa serra.\nDespós de Data: aí vai este achego a correspondente ficha da Acherontia atropos na páxina de Asturnatura. Compensa así a falta de fotos do verme e a crisálida. Os que teñades plantado, ou mellor, collido nas patacas, seguro que recoñecedes inmediatamente á crisálida.\nPosted by Rafael en martes, xullo 07, 2009 Ningún comentario:\nGymnodenia conopsea, é uhna orquidácea que ten a súa distribución, polo que respecta a Galizia, restrinxida aos altos da Capelada. A súa floración é veraniega, particularmente a mediados e finais do mes de xuño.\nNoutros anos téñome atopado con ela tanto no Ouzal como a sur da Herbeira. Aquí, ao mellor pola dureza do vento é o tempo, os exemplares son baixicos e pequeneiros, pouco rechamantes, doados de os confundir con calquera das moitas outras herbas que florean en rosa. No concello de Cedeira están as mellores poboacións galegas desta fermosa e pouco frecuente orquídea. Saibase.\nUhna mañá destas subín polos rebordes do cantil rebuscando co ollar se xa se vían alumbrar as valiosas ximnadenias. Non vin nen uhna. Ou o tempo veu fríxido e tenas aínda pechadas, ou este é moi mal ano para a ximnadenia, ao contrario que para outra orquídea, a Dactylorrhiza maculata, que tivo, particularmente no Monte do Limo, floracións de centos ou miles de individuos. Disfrutaron delas os membros da expedición da Sociedade Galega de Historia Natural das Mariñas que guieie, non haberá un mes, polos neboeiros mestos da serra.\nPero se as ximnadenias non apareceron, algunha outra xentiña do monte si se deixou ver, coma este Chasmatoppterus sp., un escaraboideo, moi común nestas terras e que sempre se mira encima de diversas variedades de flores compostas.\nEsta parella de Leptura melanura, anda a namorarse nas primeiras horas do día. Pertencen a famlia dos cerambícidos, caracterizada polo notable desenrolo das súas antenas.\nAs Zigaenas filipendulae, andan este ano a voar en grande número -moito máis visibles que o ano pasado- sempre baixas, a ras de herba. Na nosa comarca sempre atopo a mesma especie de zigaena, a filipendulae, doada de recoñecer polos cinco puntos vermellos. A da foto xa ten as escamas moi gastadas.\nNon parece en troques un bó ano para as Maniolas jurtinas que, sendo das máis comúns, esta tempada vense menos ca outros anos. Aí andaba a chupar nas flores do Thymus caespititus, un dos tomiños bravos do monte, abondosísimo na Capelada. Moi semellante as uces en hábito e aspecto, pero moi diferente botánicamente falando: é uhna labiada.\nEntre thymus andaba tamén esta Vanesa carduii, na mellor anada que lles recordo. Andan a voar en todas partes e por veces en grupos, cousa que cada día é máis rara de ver.\nEste bonito grupo de Orobanchaceas apareceu ao pé dunhas uces. Supoñémolas pois dependentes dela. Debe saberse que as orobanchas, plantas extrañas que hai quen as confunde con orquídeas, non producen clorofila, daí as súas cores pardas, malvas, roibas, marelas...para obter os alimentos parasitizan a outras plantas das que obteñen os nutrintes necesarios.\nParece tamén un bó ano para a Lasionmata maera, a da foto unha femia, que si outros anos era moi rara de ver e cada visión era unha emoción, esta anada é relativamente común. No alto da Herbeira voaban varias esta mañá. Moi activas e coas cores vivas, santo e seña de saúde excelente, pero por iso tamén máis difíciles de fotografar.\nDanse tamén no verán moitas setas diferentes. Vede este Lycoperdón (perdonando: chamádelle peido de lobo), pechado, lucido, fermoso...que adubaba as campas do Ouzal e os altos do Vico onde eu andaba percurando Centaureas borjae, as famosas flores endémicas da nosa bisbarra...\n...que ía aparecendo por todas partes, abondosamente, mesmo en grupos, amosando ter nos arredores do repetidor uhna das mellores colonias da especie. Estes días están fermosísimas...\n...deixándose ver en todos os momentos da floración: observade neste rexistro o espiñento capullo, co seu aquel de alcachofa, e uhna flor cumprida e exuberante nacendo dun mesmo pé...\n...o que parece bastante común, pois non é raro atopar pares de centaureas a pouco que se mire.\nSe queredes conocelas personalmente, nada mellor que a hora presente para subirse aos arredores do repetidor de San Andrés e ir camiñando con algo de atención, tanto para non as pisar canto para diferencialas da súa parente Centaurea nigra, cara as pedras que dan ao mar. O que non as vexa necesita uhna urxente revisión oftalmolóxica.\nAs lindísimas flores do liño asoman de cando en vez. Nestas outuras o liño, Linnum bienne, ten un tamaño diminuto, non máis de 10cm., contrastando coa extraordinaria lonxitude do que se da nos vales e nas veigas, ata 60cm. É sorprendente o escaso número de persoas que hoxendía coñecen a flor e a planta do liño, sendo como foi especie fundamental na conformación do mundo rural tradicional galego, ata deixar a súa pegada en innumerables toponimias e museos etnográficos. Proba da iñorancia natural absoluta na que unha sociedade urbanita, dun modo suicida, sobrevive.\nPoiden dar tamén con este bonito inmaduro de saltón, que si xa de adultos resultan complicados de determiñar, de noviños a cousa aínda se complica máis..así es que este, polo de agora, fica sen cristianar.\nEsta diminutísima bolboreta, non moito máis grande como se ve ca uhna follica da uz, é un crámbido, tal vez un Crambus lathoniellus, non foi fácil de pillar: co seu pouco ser e a miña moita presbicia, todo era brétema. Ven a aumentar a miña colección de crámbidos que xa chega a media ducia: para completar o álbum só me faltan unhas cantas ducias.\nChámanlle a mosca alacrán, pero nen e mosca nen é alacrán, é un neuróptero: a moi coñecida e abondosa Panorpa conmunis. O alcume de alacrán provén da curiosa forma que adopta o abdome dos machos (mirádeo na foto, ao traluz) que lembra extraordinariamente a forma recurvada e veleñosa do alacrán. Rechama tamén o enorme proboscide que ten na cabeza, usado como elemento chuchador dos zumes das súas víctimas: maiormente vermes.\nEsta delicada fermosura, Anagallis tenella, da familia das primuláceas (fixádevos como as flores saen da axila das follas, típico en primuláceas) é abondosísima nos altos da Herbeira, onde forma garimosos céspedes, convivindo co Thymus caespitosus, o tomiño do monte. (Non empecemos: non se usa na cociña, ese é o Thymus vulgaris).\nNo cruceiro de Teixidelo, poiden fotografar estas curiosísimas formacións de Cuscuta ephitimiun que semellaban chamaradas de lume saíndo do verdor áspero do toxo. Na vida mirara a esta parásita do toxo, vede que tampouco necesita clorofila, formándose con eses curiosos carapuchos picudos. Sempre era uhna masa, máis ou menos abondosa, deitada e mixturada por entre as espiñas da ulex. Pero recollida en formas definidas, afirmando claramente tres espazos de cor, xamáis mirara cousa igoal. Sempre da gusto aprender.\nE antes de volver ao urbano botei uhna ollada polas penas por se aparecían as Iberolacertas montícolas, ese endemismo do norte ibérico que na nosa serra ten poboacións estables e de momento ben definidas. Un macho adulto foi amosándose polas regañas, ollando para min con curiosidade, e en vista de que eu non me movía foi collendo confianza e botamos uhna parrafada: coa boca pechada e os ollos falangueiros.\nCreédemo: foi a conversa máis intelixente e proveitosa do día.\nEste día non aparecerían as ximnodenias, pero outra moita xente diminuta e pequena, chegouse a min para que eu as chegase a vós. Así o fago, cumprindo o seu mandado.\nPor se queredes botar, vosoutros tamén, uhna conversiña con eles, aí quedan.\nObrigados todos, eu e eles, con vós.\nPosted by Rafael en xoves, xullo 02, 2009 Ningún comentario:\nLabels: Capelada, Días de diario


A Xunta organiza en Ourense unha xornada sobre seguridade laboral no manexo de maquinaria de construción - Noticias de Galicia\nA Xunta organiza en Ourense unha xornada sobre seguridade laboral no manexo de maquinaria de construción\nA Consellería de Economía, Emprego e Industria, a través do Instituto de Seguridade e Saúde Laboral de Galicia (ISSGA), organiza mañá en Ourense unha xornada sobre a seguridade e a cualificación para o manexo de maquinaria de construción. A iniciativa, que terá lugar a partir das 9,45 horas no centro do Instituto na cidade ourensá, ten como obxectivo informar sobre a formación teórica e práctica que se esixe neste ámbito en materia preventiva por lei e poñer en valor o certificado de operador de maquinaria que promove a Fundación Laboral da Construción tanto para o sector da construción como para outros eidos nos que o manexo de maquinaria é habitual.\nA xornada vai dirixida a técnicos de prevención de riscos laborais, delegados de prevención, axentes sociais, empresarios e traballadores e estudantes interesados na materia co fin de que poidan coñecer o risco derivado da manipulación das máquinas, en xeral, e as de construción, en particular, así como ter en conta a obrigatoriedade de que estas ferramentas reúnan os sistemas de protección máis axeitados e que os traballadores que as utilizan estean debidamente cualificados.\nO certificado de operador de maquinaria, que promove a Fundación Laboral da Construción, permite certificar os coñecementos e habilidades dos traballadores e traballadoras do sector no manexo de maquinaria de construción, independentemente de como as adquiriran, a través de formación ou da experiencia profesional.\nEsta xornada técnica forma parte da Estratexia galega de seguridade e saúde no traballo 2017-2020 que busca promover actuacións de intercambio de boas prácticas no ámbito da seguridade e saúde no traballo a través da organización de campañas, encontros, cursos ou calquera outra actividade informativa para sensibilizar sobre a seguridade e saúde no traballo e compartir experiencias.\nNa xornada intervirá Ana Amoedo López, inspectora da Inspección Provincial de Traballo e Seguridade Social de Ourense, que se centrará en informar sobre as obrigas legais e a normativa de referencia no ámbito da seguridade para o manexo de maquinaria de construción. Antonio Santander Iñigo, responsable de Proxectos de Seguridade e Saúde da Fundación Laboral da Construción (FLC) falará sobre a cualificación do operador de maquinaria e explicará as características do certificado de operador de maquinaria. Por último, intervirá José Manuel Blanco Montero, xerente do departamento de Prevención de Riscos Laborais de Galicia e Portugal de Acciona, que abordará a intervención dos servizos de prevención na formación e a autorización para o uso da maquinaria en obra, tanto propia como de colaboradores externos.\n21 de marzo de 2019 | 17:01\t• Sen comentarios